Thor Aspelund líftölfræðingur segir að faraldurinn á Írlandi og Íslandi hafi legið í svipuðum takti, þangað til um jólin, þegar Írar slökuðu á en Íslendingar ekki.
Þeir slaka á um aðventuna meira. Þeir opna veitingahúsin og það verður allt miklu hressara hjá þeim eitthvað en þá sjáum við líka hvernig bylgjan þeirra hefur rokið upp og staðan þar eða var það fyrir viku eða tveimur með því versta í kringum okkur á meðan hjá okkur hélst þetta niðri áfram, sem var auðvitað mjög ánægjulegt.
Thor segir að Íslendingum hafi gengið vel í baráttunni við pestina
En lærdómurinn hefur ekki komið allur fram ennþá, hvað það var allt nákvæmlega, en almenningur hér hefur tekið virkilega góðan þátt í þessu. Hér er grímunotkun bara almenn. Þetta er ekkert vesen og margt svona sem er bara jákvætt og ég vona að við getum bara haldið því áfram